**Tiszavasvári Város Polgármesterétől**

4440 Tiszavasvári Városháza tér 4.

Tel.: 42/520-500, Fax: 42/275-000, e-mail: [tvonkph@tiszavasvari.hu](mailto:tvonkph@tiszavasvari.hu)

TPH/255-2/2021.

**6/2021.**

**HATÁROZAT**

* **„TOP-5.2.1-15-SB1-2016-00011” kódszámú „Komplex felzárkóztató programok Tiszavasvári külső Szentmihály városrészén” elnevezésű pályázat támogatási szerződés módosításának utólagos elfogadásáról, valamint új módosítási igény benyújtásáról** -

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében biztosított jogkörömben, Tiszavasvári Város Önkormányzata Képviselő-testülete helyett átruházott hatáskörben eljárva, az alábbi határozatot hozom:

1. **Elfogadom a „TOP-5.2.1-15-SB1-2016-00011” kódszámú „Komplex felzárkóztató programok Tiszavasvári külső Szentmihály városrészén” elnevezésű pályázat keretében kötendő támogatói szerződés módosítását és gondoskodom a Támogatási Szerződésben rögzítettek betartásáról a határozat mellékletében foglalt tartalommal.**
2. **Újabb szerződésmódosítási kérelmet nyújtok be az I. pontban lévő Támogatási szerződés módosításának hatálybalépését követően a programelemek digitális megvalósításának vonatkozásában.**

**INDOKOLÁS**

A Támogató a Terület és Településfejlesztési Operatív Program (a továbbiakban: TOP) keretén belül TOP-5.2.1-15 azonosító jelű, A társadalmi együttműködés erősítését szolgáló helyi szintű komplex programok tárgyú felhívást tett közzé, melyre önkormányzatunk **TOP-5.2.1-15-SB1-2016-00011** azonosító számon regisztrált, 2016. év május hónap 03. napon befogadott támogatási kérelmet nyújtott be.

2018. június 20-án a pályázat elutasításra került. A döntés ellen Tiszavasvári Város Önkormányzata kifogással élt. A benyújtott kifogást az Irányító Hatóság megalapozottnak találta, és a 2019. június 18-án meghozott döntésében támogatásra érdemesnek ítélte a pályázatot.

**A projekt címe: Komplex felzárkóztató programok Tiszavasvári Külső-Szentmihály városrészén**

**Támogatás összege: 141 308 176,- Ft, mely 100%-os intenzitású.**

Konzorciumi partnerek: **Tiszavasvári Város Önkormányzata, a Szabolcs-Szatmár-Bereg Megyei Önkormányzati Hivatal, Magyarországi Magiszter Alapítvány, Kornisné Liptay Elza Szociális és Gyermekjóléti Központ, az Élet Kenyere Alapítvány Sirok.**

A pályázat keretében a megjelölt városrészek lakói számára felzárkóztató programok, egészségügyi szűrések, szociális jogi tanácsadás, ifjúsági táborok, rendezvények valósulnak meg.

A célok teljesülését a következő beavatkozások, tevékenységek megvalósítása szolgálja:

* 1 fő közösségfejlesztési koordinátor foglalkoztatása;
* 1 fő közösségszervező foglalkoztatása;
* Szomszédsági megbeszélések;
* Közösségi akciók;
* Családi napok;
* Ifjúsági csoport;
* Ifjúsági csoport előadások;
* Ifjúsági sporttevékenységek közösségfejlesztési céllal;
* Szociális munkások foglalkoztatása;
* 1 fő szociális asszisztens foglalkoztatása;
* Szociális munkások szupervíziója;
* Életvezetési és háztartásgazdálkodási klub;
* Várandós anyák klubja;
* Meséd;
* Meséd facilitátor tréning;
* Meséd szupervízió;
* Szülőklub;
* Felzárkóztató foglalkozás (általános iskolások részére);
* Komplex tehetségműhely foglalkozások;
* Napközis táborok;
* Gyerektáborok;
* Egészségügyi szemléletformáló előadássorozat;
* Szűrőprogramok;
* Jogi tanácsadás;
* Közös rendőrségi-lakossági workshop (mediátor bevonásával);
* Helyi bűnmegelőzési stratégia felülvizsgálata.

1. 2020.07.23-án egy szerződésmódosítási kérelmet nyújtottunk be, melyben módosításra kerül: a projekt szakmai megvalósításának ideje, mérföldkövek dátuma, záródátuma, költségsorok átcsoportosítása, módosítása, konzorciumi partner képviselő változása, az alábbiak szerint:

Felülvizsgáltuk a szerződéskötéskor meghatározott műszaki és szakmai tartalmat, melyet az alábbiak szerint kértünk módosítani:

Megváltozik a szakmai megvalósítás időtartama 36 hónapról 24 hónapra. Korábban a projekt kiegészítette volna a 4.3.1 tervezett pályázatot, és így a felhívás szerint 36 hó lett volna a megvalósítás, de a 4.3.1 re benyújtott pályázat nem nyert így a felhívás szerint elegendő a 24 hónap szakmai megvalósítási idő.

A szakmai megvalósítás kezdetét a járványos helyzetre való tekintettel 2020. szeptember 01-re időzítettük 2022. augusztus 31-ig. Ezzel megváltoznának a mérföldkövek időpontjai is és a záró befejezés ideje is 2021.12 29 helyett 2022.09.15.

Mivel rövidebb a megvalósítási idő és közbeszerzési eljárás sem szükséges, ennek megfelelően eggyel kevesebb mérföldkő lesz a projektben.

A rögzített mérföldkövek elérésének tervezett dátumainak módosítása - annak tartalmának változatlanul hagyása mellett, valamint egy zárómérföldkő felvételével az alábbiak szerint változnak:

1. mérföldkő 2020.07.29.
2. mérföldkő 2020.12.31.
3. mérföldkő 2021.06.30.
4. mérföldkő 2021.12.31.
5. mérföldkő 2022.08.31.
6. mérföldkő 2022.09.30.

A Konzorciumi partnerek átgondolva a megvalósítandó feladatokat néhány tevékenységet áthelyeztek egymás között, annak tartalmának és költségének változatlanul hagyása mellett azon oknál fogva, hogy jobban illeszkedik a tevékenységi körükbe.

Tiszavasvári Önkormányzattól átkerül a Kornisné Gyermekjóléti Központhoz:

Meséd program vezetés díja: 2 133 600.-

Meséd program szupervízió díja 762 000.-

Meséd program faciliátor tréning 1 524 000.-

Meséd program ellátás 182 880.-

Meséd program faciliátor ellátás 45 720.-

Eszközbeszerzés a szociális munkásoknak 508 000.-

Az eszközbeszerzés szociális munkásoknak költségsoron a jelenlegi 508 000.- összeségében megmarad, de két külön sorra lesz megbontva. Eredetileg 10 db kerékpár beszerzése szerepelt a költségvetésben, azonban az intézmény rendelkezik kerékpárokkal, így e helyett került be a költségvetésbe ez a két tétel, kisértékű tárgyi eszközök illetve számítógép beszerzése a szociális munkát végzők elősegítésére.

Tiszavasvári Önkormányzattól átkerül a Magyarországi Magiszter Alapítványhoz:

Gyerektábor szervezése, ellátása 4 171 950.-

Gyerektábor – munkáltatói járulékköltség 88 583.-

Gyerektábor – bérköltség 482 917.-

Családi napok szervezése 1 143 000.-

Napközis tábor (fele) 1 636 395.-

Közösségszervező foglalkoztatása bér 3 958 442.-

Közösségszervező járulék 613 558.-

Tiszavasvári Önkormányzattól átkerül az Élet Kenyere Alapítványhoz:

Napközis tábor (fele) 1 636 395.-

Kornisné Gyermekjóléti Központtól átkerül a Tiszavasvári Önkormányzathoz:

Várandós anyák klubja ellátás 487 680.-

Várandós anyák klubja kisértékű eszközök 406 400.-

Várandós anyák klubja bér 1 407 446.-

Várandós anyák klubja járulék 218 154.-

A projektben 10 fő szociális munkás foglalkoztatása volt vállalva főállásban, 54 864 000.- Ft bér + járulékkal. Ahhoz, hogy a felhívás 3.2. 11 pontja szerinti megfelelő képesítésű szakemberek lássák el a feladatot részmunkaidőben illetve célfeladattal tudják megvalósítani a Kornisné Gyermekjóléti Központnál 22 fő a Magiszter Alapítványnál 4 fő bevonásával a rendelkezésre álló bér arányos megosztásával.

Változások még a Tiszavasvári Önkormányzatnál:

A Tiva-Szolg Nonprofit Kft. és Tiszavasvári Város Önkormányzata között létrejött közszolgáltatási szerződés IV.1. pontja értelmében a Kft. évente javaslatot kér az önkormányzattól, önkormányzati intézményektől a következő évi közfoglalkoztatási programok tervezéséhez. A 2020. évi közmunka programok tervezéséhez a javaslatát az önkormányzat képviselő-testülete a 437/2019. (XII.16.) Kt. sz. határozatával elfogadta. A javaslat alapján a TIVA-Szolg Kft. ügyvezetője kidolgozta a 2020. évi közmunkaprogramot, amelynek Mezőgazdasági programeleme tartalmazza a közfoglalkoztatottak közösségi kertekben való foglakoztatását.

Annak érdekében, hogy a közösségi kertekben való foglalkoztatás ne legyen párhuzamosan a projekt keretén belül, illetve a központi költségvetésből finanszírozva, szükséges a jelen módosítás.

A közösségi kertekben történő foglalkoztatás kikerül a programból így ezen költségsorokon felszabaduló 4 464 050 Ft átcsoportosításra kerül, ezzel az összeggel megnövekedik a szűrőprogramokra szánt összeg így hatékonyabb ellátásban részesülhetnek.

A 4. sz. mellékletben meghatározott „Önellátásra képes lakosok a közösségi kertekben történő foglalkoztatásnak köszönhetően” eredményt a hozzátartozó mutatókkal együtt törölni szükséges, valamint mivel 6 mérföldkő lesz csak a projekt során így a műszaki szakmai eredmények nem a 7. hanem a 6. mérföldkőben teljesülnek.

A benyújtott módosítási igény tartalmaként a munkabéreket érintő - Foglalkoztatást terhelő adók, járulékok költségvetési sorról kívánunk költséget átcsoportosítani a - munkabér sorra. Összességében a munkabér és járulékok együttes összege nem változik. A rögzített változások a 2020. július 1. napjától érvényes, a járulékfizetési kötelezettséget érintő jogszabályváltozások miatt kerültek módosításra.

A Kornisné Liptay Elza Szociális és Gyermekjóléti Központ képviseletében személyi változás történt.

**2020.12.21-én fenti igényeink szerint elkészült a módosított támogatási szerződés.**

**Az eredeti szerződés és a módosított szerződés a határozat mellékletét képezi.**

1. **A 2020.december 2. napján kelt levelünkben jóváhagyást kértünk az Irányító Hatóságtól a kialakult Covid helyzetre és a 484/2020 (XI.10.) Kormányrendeletre tekintettel a járványügyi szabályok betartása érdekében a pályázatban megvalósuló egyes programelemek (pl. egészségügyi szemléletformáló előadás, lakossági-rendőrségi workshop) digitális megvalósítására.**

**A Magyar Államkincstár 2021.01.13-án kelt levelében kéri szerződésmódosítási igény formájában rögzíteni a fentieket.**

Magyarország Kormánya a veszélyhelyzet kihirdetéséről szóló **40/2020. (III.11.) Korm. rendeletével** az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében **Magyarország egész területére veszélyhelyzetet hirdetett ki.**

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdés értelmében: „**Veszélyhelyzetben a települési önkormányzat képviselő-testületének,** a fővárosi, megyei közgyűlésnek **feladat- és hatáskörét a polgármester**, illetve a főpolgármester, a megyei közgyűlés elnöke **gyakorolja.** Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

**A katasztrófavédelmi törvény hivatkozott rendelkezései szerinti jogkör alapján a polgármester veszélyhelyzet esetében jogosult az önkormányzat zökkenőmentes működése érdekében intézkedni.**

**Fentiek alapján a kialakult járványügyi helyzetre tekintettel a rendelkező részben foglaltak szerint döntöttem.**

Tiszavasvári, 2021.01.28.

**Szőke Zoltán**

**polgármester**